Page:Ludus Coventriae (1841).djvu/86

 Aftyr his resurreccion returne xal to hefne, Bothe God and verry man ther endles to be.

Abacuche propheta.

I, Abacuche prophete, holde wele with the, Whan he is resyn he xal up stye, In hevyn as juge sitt in his se, Us for to deme whan we xal dye.

Ozias Rex.

And I, Ozyas, kynge of hygh degré, Spronge of Jesse rote, dare welle sey this, Whan he is gon to his dygnyté, He xal send the sprytt to his discyplis.

Joelle propheta.

And I, Joel, knowe fulle trewe that is, God bad me wryte in prophesye, He wolde sende downe his sprytt i-wys, On ȝonge and olde ful sekyrlye.

Joathas rex.

My name is knowe, kyng Joathan, The ix.^e kynge spronge of Jesse, Of my kynrede God wol be man, Mankend to save, and that joyth me.

Aggeus propheta.

With ȝow I do holde that am prophete Aggee, Com of the same hygh and holy stok, God of oure kynrede in dede born wyl be, ffrom the wulf to save al shepe of his flok.

Achas rex.

Off Jesse kyng Achas is my name, That falsly wurchepyd ydolatrye, Tyl Ysaie putt me in blame, And seyd a mayd xulde bere Messye.

Ozyas propheta.

Off that byrthe wyttnes bere I, A prophete Osyas men me calle,